Ovotjedno izdanje emisije posvećeno je gradu heroju, kroz nekoliko glazbenih djela koja je inspirirao. Klapa Filiae Croatie koja je prošlog tjedna obilježila prvo desetljeće djelovanja svojoj domovini pjeva skladbom "Lijepa moja zemljo ostavljena" koja u članicama budi snažnu nostalgiju i ljubav prema Hrvatskoj i njome često počinju svoje koncerte diljem Europe. Klapa Hrvatske ratne mornarice sv. Juraj prije nekoliko godina snimila je pjesmu i videospot posvećen Vukovaru, "Molitva za ravnicu" a ove godine klapa će, osim na sam Dan sjećanja, sudjelovati i dan ranije na svečanom otkrivanju spomenika Kati Šoljić, ženi koja svojom žrtvom simbolizira sve majke poginulih branitelja. Jedno djelo Vukovaru je posvetio i varaždinski skladatelj Davor Bobić. "Vukovarski requiem" kojeg je skladao od 1991. do 2001. nastao je potaknut jednom hrvatskom obitelji koja je svojoj domovini nakon rata svesrdno pomagala iz SAD-a. Tamo danas živi i djeluje i naš spisatelj Janko Deur koji je 1992. napisao pjesmu posvećenu hrvatskim ratnicima iz dijaspore, "Presađeno domoljublje" kojom smo zaokružili ovu našu posvetu Vukovaru.
Hrvatsko glazbeno stvaralaštvo: VUKOVARU
Vijesti HRT-a pratite na svojim pametnim telefonima i tabletima putem aplikacija za iOS i Android. Pratite nas i na društvenim mrežama Facebook, Twitter, Instagram i YouTube!